[{"text_idx": "#000002", "text": "UudisedKultuurAKEesti uudisedSportVa\u0308rsked raadiouudisedVa\u0308lisuudisedMenurus.err.eeMajandusTeadusnews.err.eeArvamusReitingudIlmViipekeelsedTVETVETV2ETV+RaadioVikerraadioRaadio 2KlassikaraadioRaadio 4Raadio TallinnLasteleJupiterJupiterArhiiv"}, {"text_idx": "#000003", "text": "Ministeerium kaitseb a\u0308pardunud veebilehele 150 000 euro andmist"}, {"text_idx": "#000004", "text": "Kuvato\u0303mmis (27.07.2023) veebilehe eesti.life uudiste rubriigi alajaotusest. Autor/allikas: ERR / kuvato\u0303mmis"}, {"text_idx": "#000005", "text": "Kultuuriministeerium kaitses otsust algatada taotlusvoor ja eraldada 150 000 eurot ingliskeelse kodulehe eesti.life loomiseks, millest pidi saama Eestis elavate va\u0308lismaalaste infokanal, kuid mis pa\u0308rast ka\u0308ivitamist eelmise aasta lo\u0303pus pole enam aktiivselt tegutsenud."}, {"text_idx": "#000006", "text": "Lehe to\u0308o\u0308 peatumise u\u0308heks po\u0303hjuseks vo\u0303ib pidada raha eraldamisel seatud tingimusi, millega keelati veebiku\u0308ljel lisatulu teenimine ega lubatud ka edasist riigipoolset rahastamist. Samas ei tunnistanud kultuuriministeeriumi kultuurilise mitmekesisuse osakonna juhataja Olga So\u0303tnik, et tegemist oleks po\u0303himo\u0303tteliselt teostamatu u\u0308lesandega ning seeto\u0303ttu raha ebamo\u0303istliku kasutamisega."}, {"text_idx": "#000007", "text": "\"Me ei leia, et taotlusvooru u\u0308lesanne ja selleks eraldatud vahendid oleksid po\u0303himo\u0303tteliselt teostamatud \u2013 lisaks meile ei usu seda ka need neli taotlejat, kes vooru taotluse esitasid. Keegi ei ole kohustatud taotlusvoorust toetust taotlema,\" u\u0308tles So\u0303tnik kirjalikus kommentaaris ERR-ile."}, {"text_idx": "#000008", "text": "Veebiku\u0308lje eesti.life lo\u0303i ettevo\u0303te Ore Meedia OU\u0308, mis vo\u0303itis siseministeeriumi korraldatud, aga kultuuriministeeriumi kui lo\u0303imumise eest vastutava ministeeriumi ettepanekul va\u0308ljakuulutatud taotlusvooru. Siseministeerium oli projekti kaasatud kui Euroopa Liidu Varjupaiga-, Ra\u0308nde- ja Integratsioonifondi (AMIF) vahendite riigisisese kasutamise korraldaja."}, {"text_idx": "#000009", "text": "Kui esimesele taotlusvoorule \"Ingliskeelse sisuloome teenuse pakkumine kolmandate riikide kodanikele Eestis\" ei laekunud u\u0308htegi pakkumist, siis teisel korral, 12. augustil 2021 va\u0308lja kuulutatud voorus, laekus neli taotlust. Vo\u0303itjaks osutus Ore Meedia OU\u0308 projektiga, mis pidi pakkuma parimat lahendust selleks, et to\u0303sta Eestis elavate emakeelena vo\u0303i peamise vo\u0303o\u0303rkeelena inglise keelt ra\u0308a\u0308kivate kolmandate riikide kodanike teadlikkust Eestis toimuvast."}, {"text_idx": "#000010", "text": "Ettevo\u0303ttel la\u0308ks siiski lubatu elluviimisega ma\u0308rksa kauem aega, kui plaanitud ning veebiku\u0308lg tehti avalikuks alles eelmise aasta novembris."}, {"text_idx": "#000011", "text": "Samas projekti kestvus oligi taotlusvooru tingimuste kohaselt ainult ajavahemik 2021. aasta 1. novembrist kuni 2022. aasta lo\u0303puni ning ei sel ajal ega ka pa\u0308rast ta\u0308htaja lo\u0303ppu ei tohtinud see tulu teenida."}, {"text_idx": "#000012", "text": "Veebilehe loomise kogumaksumusest tasub AMIF 112 500 eurot ning Eesti kaasfinantseering on 37 500 eurot."}, {"text_idx": "#000013", "text": "Siseministeeriumi pressiesindaja Kristina Ots u\u0308tles, et siseministeerium ei saa ega plaani va\u0308ljaspool taotlusvooru seda projekti ta\u0308iendavalt toetada ning u\u0308helgi toetuse taotlejal ei saanud tekkida ootust, et tegevust toetatakse kauem kui 31. detsembrini 2022."}, {"text_idx": "#000014", "text": "\"Samas juhendis on kirjas, et taotleja peab esitama vo\u0303imaliku(d) lahenduska\u0308igu(d) ja ettepanekud projekti lo\u0303ppedes veebiva\u0308ljaande tegevuse ja\u0308tkamiseks. Siinkohal tuleb taotlejal arvestada, et tegemist on mittetulundusliku projektiga, millega ei saa projekti ajal ega selle lo\u0303ppedes asuda tulu teenima,\" lisas Ots."}, {"text_idx": "#000015", "text": "So\u0303tnik mo\u0308o\u0308nis oma kommentaaris, et projekt ei ole la\u0308inud ideaalselt, kuid kaitses siiski riigi pu\u0308u\u0308dlusi Eestis elavatele ingliskeelsetele inimestele infot jagada."}, {"text_idx": "#000016", "text": "\"Me ei va\u0308ida, et ko\u0303ik la\u0308ks selle taotlusvooruga ja voorust toetust saanud projektiga ha\u0308sti, aga po\u0303himo\u0303tteliselt vale on vaid see, et riik u\u0308ldse ei teeks pingutusi, et oma muukeelsele elanikkonnale vajalikku infot edastada,\" ro\u0303hutas So\u0303tnik."}, {"text_idx": "#000017", "text": "Projekti elluviijalt vo\u0303idakse raha tagasi no\u0303uda"}, {"text_idx": "#000018", "text": "Siseministeeriumi esindaja so\u0303nul on taotlusvooru tingimustes ka vo\u0303imalus, et kui raha saanud projekt ei vasta tingimustele vo\u0303i selle eesma\u0308rgid ja\u0308a\u0308vad ta\u0308itmata, saab selleks eraldatud raha tagasi no\u0303uda."}, {"text_idx": "#000019", "text": "\"Hinnangut anda veel ei saa, sest projekti lo\u0303pparuannet ei ole veel kinnitatud. Selleks, et lo\u0303pparuande saaks kinnitada, tuleb lo\u0303pparuannet po\u0303hjalikult kontrollida, st va\u0308lja selgitada toetuse kasutamisega ja oodatavate tulemuste saavutamisega seotud asjaolud,\" ma\u0308rkis Ots. \"Projekt, mille eesma\u0308rgid ja\u0308a\u0308vad ta\u0308itmata, vo\u0303idakse tunnistada osaliselt vo\u0303i ta\u0308ielikult abiko\u0303lbmatuks ning sellele eraldatud raha kohustub toetuse saaja tagasi maksma,\" lisas ta."}, {"text_idx": "#000020", "text": "Veebilehe eesti.life loonud OU\u0308 Ore Meedia po\u0303hikapitaliga 2500 eurot registreeriti 2021. aasta 13. septembril. Selle eelmise aasta ainus tulu oli 100 000 eurot AMIF-i toetust ning ettevo\u0303tte 2022. aasta kahjum oli 8499 eurot."}, {"text_idx": "#000021", "text": "Riigi tellitud ingliskeelse uudisteleheku\u0308lje loomine venib juba ligi aasta"}, {"text_idx": "#000023", "text": "Tu\u0308rgi ru\u0308ndas terroriru\u0308nnaku ja\u0308rel kurdide positsioone Iraagi po\u0303hjaosas"}, {"text_idx": "#000025", "text": "Tallinn asub linnaliikluses vesinikubussi katsetama"}, {"text_idx": "#000027", "text": "Otse kell 12.30: Nobeli meditsiinipreemia va\u0308ljakuulutamine"}, {"text_idx": "#000028", "text": "Kiviloo: minu eesma\u0308rk on panna noored ma\u0308ngima nii ha\u0308sti kui vo\u0303imalik"}, {"text_idx": "#000029", "text": "TalTechi naiskond alustas Balti liiga hooaega kindla vo\u0303iduga"}, {"text_idx": "#000031", "text": "Rahvusringha\u0308a\u0308lingu arendusosakond otsib oma meeskonda frontend arendajat"}, {"text_idx": "#000035", "text": "Tippsportlased on mures: Eesti sport vo\u0303ib ja\u0308a\u0308da keskpa\u0308raseks"}, {"text_idx": "#000036", "text": "Poolas kogunesid ku\u0308mned tuhanded inimesed opositsiooni meeleavaldusele"}, {"text_idx": "#000038", "text": "Briti teadur: Ukraina suur la\u0308bimurre vo\u0303ib tulla alles ja\u0308rgmisel kevadel"}, {"text_idx": "#000041", "text": "Esmaspa\u0308eval sajab mitmel pool hoovihma"}, {"text_idx": "#000043", "text": "Iduettevo\u0303tetega maailma vallutama: Eesti innovatsiooni ja teadmussiirde eripa\u0308rad"}, {"text_idx": "#000045", "text": "Haapsalu fotoklubi na\u0308itab kahel na\u0308itusel rohkem kui 70 pilti"}, {"text_idx": "#000046", "text": "Vaata uuesti: muusikapa\u0308eva suur muusikama\u0308ng ETV-s"}, {"text_idx": "#000049", "text": "Dago\u0308: publik on teinekord meie lastestki noorem"}, {"text_idx": "#000050", "text": "Kristjan Port: peame ko\u0303iki maailmarekordeid natukene sinisilmselt vaatama"}, {"text_idx": "#000051", "text": "Slovakkias eelistasid valijad venemeelset Smeri"}, {"text_idx": "#000053", "text": "Ku\u0308mne aasta eest taassu\u0308ndinud Haapsalu fotoklubi avas kaks uut na\u0308itust"}, {"text_idx": "#000054", "text": "Ida-Virumaal loodetakse ettevo\u0303tjaid ja to\u0308o\u0308jo\u0303udu ligi meelitada uute moodsate korterite ehitamisega"}, {"text_idx": "#000055", "text": "Soomlaste ChatGPT analoog hakkab mo\u0303tlema ka eesti keeles"}, {"text_idx": "#000056", "text": "Ta\u0308nu soojale septembrile saavad inimesed ku\u0308ttekulusid kokku hoida"}, {"text_idx": "#000057", "text": "Slovakkia valijad otsustavad, kas riik ja\u0308a\u0308b la\u0308a\u0308nemeelseks vo\u0303i kaldub Venemaa poole"}, {"text_idx": "#000058", "text": "Haapsalu linnavalitsuse uue hoone ehitamine ja vana lammutamine vo\u0303ib maksta kuni viis miljonit eurot"}, {"text_idx": "#000059", "text": "Arhiivide u\u0308ldinfoarhiiv.err.eeKoopiad ja kasutamineMuuseumKostu\u0308u\u0308milaenutusTehnilised teenusedHelistuudiodKultuuriteatedKutse andmine"}, {"text_idx": "#000060", "text": "Vaegkuuljatele ja -na\u0308gijateleKasutustingimusedIsikuandmete to\u0308o\u0308tlemisestJupiter+Jupiter IOLasteekraanRaadioteater"}]